CELEX: 32020D0209
Language: et
Date: 2020-02-14 00:00:00
Title: Komisjoni rakendusotsus (EL) 2020/209, 14. veebruar 2020, milles käsitletakse teatavaid kaitsemeetmeid seoses sigade Aafrika katkuga Kreekas (teatavaks tehtud numbri C(2020) 962 all) (Ainult kreekakeelne tekst on autentne) (EMPs kohaldatav tekst)

17.2.2020   
               
               
                  ET
               
               
                  Euroopa Liidu Teataja
               
               
                  L 43/74
               
            
         KOMISJONI RAKENDUSOTSUS (EL) 2020/209,
         14. veebruar 2020,
         milles käsitletakse teatavaid kaitsemeetmeid seoses sigade Aafrika katkuga Kreekas
         (teatavaks tehtud numbri C(2020) 962 all)
         (Ainult kreekakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Sigade Aafrika katk on kodu- ja uluksigade populatsiooni kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
                  
               
                     (2)
                  
                  
                     Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist teistesse liikmesriikidesse ja kolmandatesse riikidesse.
                  
               
                     (3)
                  
                  
                     Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artikliga 9 on kõnealuse taudi puhkemise korral ette nähtud kehtestada ohustatud tsoonid ja järelevalvetsoonid, milles kohaldatakse kõnealuse direktiivi artiklites 10 ja 11 osutatud meetmeid.
                  
               
                     (4)
                  
                  
                     Pärast sigade Aafrika katku puhangut Kreekas Serrese piirkondlikus üksuses teatas kõnealune liikmesriik komisjonile, milline on olukord tema territooriumil seoses sigade Aafrika katkuga, ning kehtestas direktiivi 2002/60/EÜ artikli 9 kohaselt ohustatud tsoonid ja järelevalvetsoonid, milles kohaldatakse kõnealuse direktiivi artiklite 10 ja 11 kohaseid meetmeid.
                  
               
                     (5)
                  
                  
                     Komisjoni rakendusotsus (EL) 2020/181 (4) võeti vastu pärast seda, kui Kreekas kehtestati direktiivi 2002/60/EÜ artikli 9 kohaselt ohustatud tsoonid ja järelevalvetsoonid.
                  
               
                     (6)
                  
                  
                     Pärast rakendusotsuse (EL) 2020/181 vastuvõtmise kuupäeva ei ole epidemioloogiline olukord Kreekas Serrese piirkondlikus üksuses seoses sigade Aafrika katkuga muutunud ning sellest tulenevalt on Kreeka rakendanud nõutavad tõrjemeetmed ja kogunud täiendavaid seireandmeid.
                  
               
                     (7)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid võivad kehtestada põhjendamatuid kaubandustõkkeid, on vaja määratleda liidu tasandil koostöös Kreekaga sigade Aafrika katku suhtes ohustatud tsoonid ja järelevalvetsoonid selles liikmesriigis. Kõnealustes järelevalve- ja ohustatud tsoonides võetakse arvesse kõnealuse liikmesriigi praegust epidemioloogilist olukorda.
                  
               
                     (8)
                  
                  
                     Seega tuleks käesoleva otsuse lisas esitada Kreekas kehtestatud ohustatud tsoonide ja järelevalvetsoonide loetelu koos nende kehtivusajaga.
                  
               
                     (9)
                  
                  
                     Lisaks tuleks rakendusotsus (EL) 2020/181 kehtetuks tunnistada ja asendada käesoleva otsusega.
                  
               
                     (10)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kreeka tagab, et vastavalt direktiivi 2002/60/EÜ artiklile 9 kehtestatud ohustatud tsoonid ja järelevalvetsoonid hõlmavad vähemalt käesoleva otsuse lisas ohustatud tsoonidena ja järelevalvetsoonidena loetletud piirkondi.
         
         
            Artikkel 2
            Rakendusotsus (EL) 2020/181 tunnistatakse kehtetuks.
         
         
            Artikkel 3
            Käesolevat otsust kohaldatakse kuni 6. aprillini 2020.
         
         
            Artikkel 4
            Käesolev otsus on adresseeritud Kreeka Vabariigile.
         
         
            Brüssel, 14. veebruar 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
         
            (4)  Komisjoni 7. veebruari 2020. aasta rakendusotsus (EL) 2020/181, milles käsitletakse teatavaid ajutisi kaitsemeetmeid seoses sigade Aafrika katkuga Kreekas (ELT L 37, 10.2.2020, lk 8).
      
      
         
            LISA
            
                        Kreeka
                     
                     
                        Artiklis 1 osutatud piirkonnad
                     
                     
                        Kohaldamise lõppkuupäev
                     
                  
                        Ohustatud tsoon
                     
                     
                        Municipality of Visaltias (Serres Regional Unit)
                     
                     
                        6. aprill 2020
                     
                  
                        Järelevalvetsoon
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        6. aprill 2020